Regstreeks: WP 3 Bulle 0
Die Haaie het Saterdagmiddag hul plek in die Curriebekereindstryd bespreek toe hulle die Leeus met 33-24 geklop het. Volg die Bulle teen die WP regstreeks op Netwerk24.
Deur Kuier wenke 28 September 2018 05:00
Stressed out woman having a bad hair day
Help asseblief met wenke om my hare te laat groei. Ek is nou al moeg vir hierdie stokkies op my kop wat net nie wil rigting kry nie.
Help jou hare groei met hierdie tuisrate:
Maak 'n konkoksie van eiergeel en olyfolie om jou hare te help groei. Eiers bevat keratien en bevorder haargroei.
Suurlemoensap bevat anti-oksidante, vitamiene en nutriënte wat help om jou hare vinniger te laat groei. Masseer dit in jou kopvel om jou bloed­sirkulasie te sti­muleer en haargroei aan te help.
Roosmaryn sal jou hare help groei, die wortels sterker maak en klaar speel met skilfers. Kook vier koppies water en gooi in 'n teepot. Gooi die roosmaryntakkies by en laat dit trek vir 'n halfuur. Gooi deur 'n sif in 'n plastiekhouer. Jy kan 'n bietjie asyn ook bygooi. Was jou hare soos gewoonlik en spoel af. Gooi die helfte van die roosmarynmengsel oor jou kop en los aan vir 5 minute. Spoel af met koel water.
Ek sukkel vreeslik met miere in en om my huis. Help asseblief!
Miere hou daarvan om uit te span in 'n huis se mure, die badkamer en kombuis.
Daar is gewoonlik drie redes hoekom hulle by jou sal kom intrek – maklike toegang tot kos, water en skuiling.
Probeer hierdie natuurlike opsies voor jy gif gebruik:
• Meng een deel water en een deel asyn en spuit by "ingange" of sprinkel kaneel. Miere hou nie van die reuk nie.
• Meng een deel boraks en drie dele suiker. Sit dit waar jy sukkel met miere.
• Sprinkel mieliemeel.
• Hou jou huis skoon: Moenie kos laat rondstaan nie en maak seker jou huis is netjies en skoon. Vee gereeld uit.